**מחלקה המשפטית Legal Department**

**דין וחשבון שנתי לשנת 2024 [[1]](#footnote-1)**

**המרכז הרפואי תל אביב (בי"ח איכילוב)**

1. **פירוט מבנה המרכז הרפואי:**

**תרשים מבנה ארגוני**

 **הנהלת המרכז הרפואי:**

מנכ"ל המרכז הרפואי תל אביב – פרופ' אלי שפרכר

משנה רפואי למנכ"ל וסמנכ"ל לענייני רופאים – פרופ' פייר גיל

סמנכ"ל מרפאות- פרופ' יצחק שפירא

סמנכ"ל השירות האמבולטורי – פרופ' ענת לבנשטיין

סמנכ"ל כלכלה רפואית – מר סופר אילן

סמנכ"ל משאבי אנוש- מר שמלו שבי

סמנכ"ל המו"פ והחדשנות ומנהל האגף הפנימי - פרופ' זלצר דודי

סמנכ"ל תפעול רפואי – גב' סספורטס רות

סמנכ"ל הסיעוד- גב' עוזיאל אתי

סמנכ"ל איכות ובטיחות הטיפול- ד"ר חגית פדובה

סמנכ"ל טכנולוגיה ומערכות מידע- מר יריב ניר

סמנכ"ל רפואה- ד"ר דניאל טרוצקי

דוברת המרכז הרפואי ת"א- גב' אלזה קופרמן

מנהלת אגף השיווק- גב' הגר ורשבסקי

ראש מטה מנכ"ל ביה"ח - גב' אתי אמזל

**חברי הנהלה מורחבת:**

סמנכ"ל לוגיסטיקה ותשתיות – מר רונן חרותי

מנהלת האגף הכירורגי ומערך הרדמה, כאב וטיפול נמרץ- פרופ' עידית מטות

מנהל ביה"ח ליס ליולדות ונשים- פרופ' יריב יוגב

מנהל החטיבה הכירורגית- פרופ' גיא להט

מנהלת ביה"ח השיקומי והמערך הגריאטרי- ד"ר אורלי ברק

מנהל ביה"ח דנה דואק לילדים- פרופ' דרור מנדל

מנהל מערך אף אוזן גרון ראש רשות המחקר במרכז הרפואי- פרופ' נדאל מוהנא

מנהל אגף דימות- פרופ' אריק בלשר

מנהל אגף מעבדות- ד"ר חנוך גולדשמידט

מנהל רשות ההוראה וההכשרה- ד"ר יואל אנג'ל

יועצת משפטית למרכז הרפואי- גב' דפני פרי שרון

מנהל המערך הפסיכיאטרי – ד"ר אורן טנא

מנהלת מערך השירות וחווית המטופל- גב' ענת גפני

מנהל אגף התפעול- מר שי ממן

מנהל השירותים האמבולטוריים- מר רוני סיני

**מנהלי מחלקות והיחידות הרפואיות המרכזיות בביה"ח:**

1. המחלקה לרפואה דחופה- ד"ר דניאל טרוצקי
2. המערך האונקולוגי, מרכז הסרטן- פרופ' וולף עידו
3. המערך ההמטולוגי- פרופ' אביבי עירית
4. מנהל האגף הפנימי- פרופ' דודי זלצר
5. מנהל ביה"ח "דנה דואק" לילדים- פרופ' מנדל דרור
6. החטיבה הכירורגית- פרופ' גיא להט
7. המערך הקרדיולוגי- פרופ' בנאי שמואל
8. מנהל ביה"ח "ליס" לנשים ויולדות- פרופ' יוגב יריב
9. **תיאור תחומי הפעילות של המרכז הרפואי:**

המרכז הרפואי תל-אביב הינו בית החולים השני בגודלו במדינת ישראל, המשרת ודואג לבריאותם של כל אוכלוסיית המטרופולין של גוש דן המונה כ- 4 מיליון תושבים הנכנסים לעיר מידי יום למטרות עבודה, בילוי ועסקים. ואת כלל אזרחי המדינה מכל חלקי הארץ.

המרכז הרפואי תל-אביב, הינו בית-חולים ממשלתי עירוני, המאגד בתוכו ארבעה בתי חולים: בית החולים הכללי "איכילוב", [ביה"ח "ליס" ליולדות ונשים,](https://www.tasmc.org.il/Lis) [ביה"ח "דנה-דואק" לילדים](https://www.tasmc.org.il/Dana-Dwek/Pages/Dana-Dwek.aspx) [וביה"ח השיקומי ע"ש אידה סוראסקי](https://www.tasmc.org.il/Rehabilitation-Hospital/Pages/Rehabilitation-Hospital.aspx).

המרכז הרפואי תל-אביב משמש, בנוסף להיותו בית החולים של העיר תל-אביב, גם כמרכז-על (Referral Center) בתחומי הכירורגיה הכללית והאונקולוגיה; [טראומה](https://www.tasmc.org.il/Surgery/General-Surgery/Pages/Trauma.aspx); [השתלות](https://www.tasmc.org.il/Surgery/General-Surgery/Pages/Transplants.aspx); [אורתופדיה](https://www.tasmc.org.il/Surgery/Orthopedics/Pages/Orthopedics.aspx) לסוגיה – מבוגרים, [ילדים](https://www.tasmc.org.il/Dana-Dwek/peds-orthopedics/Pages/peds-orthopedic.aspx) ו[אורתופדיה אונקולוגית](https://www.tasmc.org.il/Surgery/Orthopedic-Oncology/Pages/Orthopedic-Oncology.aspx); [א.א.ג - ראש-צוואר](https://www.tasmc.org.il/Surgery/Otolaryngology/Pages/Otolaryngology.aspx); [נוירוכירורגיה](https://www.tasmc.org.il/Surgery/Neurosurgery/Pages/Neurosurgery.aspx); [קרדיולוגיה](https://www.tasmc.org.il/Internalmed/Cardiology/Pages/Cardiology.aspx); [נוירולוגיה](https://www.tasmc.org.il/Internalmed/Neurology/Pages/Neurology.aspx); [עור ומין](https://www.tasmc.org.il/Internalmed/Dermatology/Pages/Dermatology.aspx); [עיניים](https://www.tasmc.org.il/Surgery/Ophthalmology/Pages/Ophthalmology.aspx); [כירורגיה פלסטית](https://www.tasmc.org.il/Surgery/Plastic-Surgery/Pages/Plastic-Surgery.aspx) ו[מיקרוכירורגיה](https://www.tasmc.org.il/Surgery/Plastic-Surgery/Pages/Microsurgery.aspx); [גסטרואנטרולוגיה](https://www.tasmc.org.il/Internalmed/Gastroenterology/Pages/Gastroenterology.aspx), [גנטיקה](https://www.tasmc.org.il/Internalmed/Genetics/Pages/Genetics.aspx); [רפואה גרעינית](https://www.tasmc.org.il/Imaging/Pages/Nuclear-Medicine.aspx) ועוד.

1. **דרכי התקשרות עם המרכז הרפואי וקבלת מענה:**

פניות הציבור- קיים טופס באתר למילוי פרטים להגשת פנייה לפניות הציבור.

כתובת מייל: PNIOT@TLVMC.GOV.IL , טל': 03-6974730, פקס: 03-6947594

חופש המידע- הממונה על העמדת מידע לציבור לפי חוק חופש המידע היא עו"ד אוה פרץ, עוזרת היועמ"ש של המרכז הרפואי,

טל': 03-6947326 דוא"ל: HOFESH.MEIDA@TLVMC.GOV.IL

מרכזיה –טל' מס' 03-6974444

מוקד מידע וזימון תורים- 03-6974000, טופס באתר למילוי פרטים להשארת בקשה לזימון תור.

רשומות רפואיות – פנייה לקבלת רשומה רפואית בפקס: 03-6925776,
דוא"ל: mdrc-info@tlvmc.gov.il, דואר: רח' ויצמן 6 ת"א.

לפניות של עורכי דין: פקס: 03-6972416, יש לצרף טופס ויתור סודיות רפואית, טל' לפרטים נוספים: 03-6973224.

מרכז שירות ומיצוי זכויות: מרכז מיצוי הזכויות הינו מיזם משותף עם משרד הבריאות והמשרד לשוויון חברתי, אשר נותן מענה למטופלים ובני משפחותיהם בכל הנוגע לזכויות הנובעות משינוי במצב הבריאותי.

יחידת סגולה (סיוע לאזרחים ותיקים)- טל': 03-6947680, דוא"ל: sgula@tlvmc.gov.il

מרכז זכויות - טל': 03-6947888, דוא"ל: zchuiot.sourasky@tlvmc.gov.il

סיוע בקבלת טופס 17 מקופת החולים- 03-6974730, דוא"ל: tofes17@tlvmc.gov.il

1. **יחידות במרכז הרפואי הנותנות שירות לאזרח- פרישתן הגיאוגרפית, וכן מענים ודרכי התקשרות עם כל סניפי היחידות:** תחנות לבריאות המשפחה בעיר תל אביב
2. **סקירת עיקרי פעילות המרכז הרפואי בשנת 2024 (נכון ליום 31/12/24):**

סה"כ מיטות בביה"ח- 1,481 מיטות

מספר ימי אשפוז במחלקות הכלליות – 496,770

סה"כ מספר ביקורים במרפאות ומכונים – 1,667,535

סה"כ ביקורים במחלקה לרפואה דחופה (מיון) – 230,829 ביקורים (כולל עוזבים על דעת עצמם)

מספר לידות חי – 13,121

סה"כ ניתוחים – 40,857

**יצירת חווית מטופל מצוינת, אנושית ושוויונית המציבה את המטופל כאדם במרכז;**

בשנה החולפת ביה"ח המשיך בפעילות והרחבת השירותים הרפואיים למטופל, ביה"ח לשיקום פצועי מלחמה בשביל"ם הוקם כהרחבה למערך השיקום. תוך גיוס אנשי צוות מכל תחומי הרפואה השיקומית, נרכש ציוד טיפולי ושיפוץ המבנה. צוות של מהנדסים אדריכלים ומנהלי פרויקטים מאגף הבינוי עבדו מסביב לשעון וביחד עם עובדות אגף השיווק שדרגו את חווית השהייה והביקור במתחם באמצעות ריהוט חדש, צמחייה, גופי תאורה, טפטים מעולם המלונאות המשולבים בקפידה בהתחשבות בצרכים של עבודת הצוות הרפואי טיפולי.

במסגרת פרויקט משותף למט"ס ולאקדמיה לרפואה דחופה, בסבסוד של הר"י, בוצעה הכשרה להקניית מיומנות לצוותים רפואיים בתחום של טיפול בפצועים. מאות רופאים וצוותים רפואיים מאיכילוב, מבתי חולים אחרים ומהקהילה רכשו מיומנויות אקוטיות הכוללות שמירה על נתיבי אוויר, עצירת דימומים ועוד. מעל 1,000 אנשי צוות רפואי בסדיר ובמילואים עברו גם הם הכשרה במט"ס לשמירה ולשיפור מיומנויות טיפול בפצועים.

בהובלה של הנהלת האחיות, ביה"ח שיפר את איכות השירות בניתן למטופל משלב טרום הניתוח ועד המעבר למחלקה.

הוקם פורום מזכירות רפואיות במחלקות האשפוז בשיתוף מחלקת רשומות והנהלת האחיות במטרה לייעל את איכות הרשומה והעברה בטוחה שלה למחלקת רשומות. פלטפורמה זו יצרה קבוצה איכותית המאפשרת במה להתייעצות בנושאים הקשורים למסמכי המטופל ומתן פתרון מידי, הכרת ההון האנושי המוביל לשיתוף פעולה ביניהן ובין המחלקות ומחלקת רשומות. יצירת סטנדרט עבודה זהה בכל הקשור בשמירת מסמכי מטופל והעברה מסודרת למחלקת רשומות.

הוקמו פורומים למדריכות קליניות ומנהלות הדרכה, בשיתוף ביה"ס האקדמי לאחיות שיינברון, לדיון ומניעת אירועים חריגים בתחומם.

הושק מוקד הלא"ה למשוחררים מאשפוז, צוות המוקד מעניק שירות למטופלים שסיימו אשפוז בבית החולים וזקוקים לסיוע ביישום המלצות הרופא המופיעות במכתב השחרור וקביעת תורים לבדיקות המשך, למכונים ולמרפאות. עם פתיחת המוקד החל פיילוט בהשתתפות מספר מחלקות ובהמשך תצטרפנה מחלקות נוספות.

**בתחום הטכנולוגיות הרפואיות האבחוניות, הניתוחית והטיפוליות;**

הושקע תקציב גדול ברכישת טכנולוגיות רפואיות מהמתקדמות ביותר שקיימות כיום. בין השאר נפתח המתחם החדש לחדרי הניתוח הכולל 10 חדרי ניתוח חדשים המצוידים במערכות המתוחכמות והמתקדמות ביותר בארץ ובעולם.

התרחבות ביה"ח באה לידי ביטוי גם בהיקפי הבניה ושדרוג התשתיות הקיימות. מכונים ומרפאות רבות עברו למבנים חדשים ואחרות צפויות לעבור מתיחת פנים ושדרוג במהלך השנה הקרובה.

במלר"ד החלו להסתייע במערכת בינה מלאכותית, מערכת ה- AI מסייעת לרופאים בפענוח צילומי שלד ובקרוב יתרחב השימוש גם לצילומי חזה.

במכון לרפואה גרעינית הושק מכשיר PET CT בעל יתרונות רבים באיכות הבדיקה ובבטיחות המטופל. יתרונותיו הרבים כוללים איכות תמונה משופרת, הפחתת כמות חומר רדיואקטיבי וצמצום חשיפה לקרינה. השילוב בין הרגישות הגבוהה של הגלאי לבין טכנולוגיית ה- AI מוביל למהפכה באיכות ההדמייה.

התייעצות עם הצוות הרפואי של איכילוב און ליין, שירות חדש בשיתוף עם חברת Hidoc, מאפשר להתייעץ עם המומחים והמומחיות של איכילוב אונליין, בשיחה פרטית ומאובטחת. התיאום נעשה באופן מהיר וקל ובזמינות גבוהה.

המכון לפתולוגיה הצטייד ברובוט שיקצר את פרק הזמן לתוצאה של ביופסיות, הרובוט יכול לייצר חתכים מכל דגימה ולחתוך 384 דגימות ביום. כל ניתן לאפשר לצוות המעבדה להתמקד בעבודה הידנית רק בדגימות המאתגרות והמורכבות שאינן יכולות להיכנס לתהליך האוטומטי. מדובר ביתרון גדול אשר יקצר את זמני ההמתנה לקבלת תוצאות למטופלים, לפרק זמן ממוצע של פחות משבעה ימים. עבור מטופלים עד חשד לגידול סרטני זוהי בשורה של ממש, שתפחית המתנה ארוכה ומורטת עצבים ועיכוב במתן טיפול.

1. **סקירת עיקרי פעילות הרשות הציבורית המתוכננת בשנת 2025:**
* ביה"ח ממשיך בתנופת הבנייה וביניהם תכנון בניין פנימיות חדש, הרחבת מרפאות ביה"ח, והקמת מחלקות שיקום חדשות לקליטת חיילים, שיפוץ ביה"ח ליס, שיפוץ הפגייה. היערכות לפתיחת מחלקת שיקום נשימתי, היערכות לקראת שיפוץ של חדרי ניתוח אגף ב' במתחם נירים.
* תכנון בינוי "מרכז שירלי" במיון ביה"ח "דנה"- מרכז חדשני לטיפול דחוף לילדים ובני נוער שאינם בסכנת חיים מידית אך זקוקים למענה רפואי מהיר, מדויק ומקצועי בלי להמתין בחדרי מיון עמוסים.
* **פעילות לשיפור חווית המטופל:** שירותים דיגיטליים, שיפור אתר האינטרנט והנגשת מידע נוסף, תוספת שירותים לשירות המטופל הכולל מערכת "סובב ניתוח" המאפשרת ניהול ובקרה אחר כל המטופלים שהופנו לניתוח בביה"ח משלב טרום הניתוח ועד להעברה לאשפוז.
* **שדרוג טכנולוגיות רפואיות**: בקשה לתוספות של מכשירי דימות, בדיקות גנטיות, הרחבת המעבדות.
* **קידום המחקר וההוראה**: הקמת בית ספר לסיעוד חדש, הקמת מכון למחקר חדשני, הרחבת מעבדות המחקר האימונולוגי.
1. **תקציב המרכז הרפואי לשנת 2024 ופירוט הוצאות בשנה החולפת:**

<https://www.gov.il/he/Departments/DynamicCollectors/government-ministries-budget?skip=0&limit=10&office=23>

1. פירוט הוצאותיו של המרכז הרפואי בשנה החולפת לפי סעיפי התקציב:

<https://mof.gov.il/AG/BudgetExecution/Pages/PublicaticountantGeneral.aspx>

1. תקציב המרכז הרפואי לשנה הנוכחית **2025- טרם נקבע.**

<https://www.gov.il/he/departments/topics/subject-state-budget>

1. **רשימת חוברות ועלוני מידע לציבור שהרשות הציבורית פרסמה בשנה החולפת:**

באתר האינטרנט של המרכז הרפואי מרוכז מידע על שירותי המרכז הרפואי למטופלים ולמבקרים: מידע מלא כולל פרטי קשר, ושעות קבלה וביקור לכל היחידות הרפואיות, דרכי התקשרות, דרכי הגעה והתמצאות, אמצעי קביעת תור, פניות ציבור ורשומות רפואיות, סידורי נגישות, תרגום ודת, זכויות מטופל ומיצוי זכויות.

מידע על מגוון שירותים במתחם ביה"ח: יד שרה, מוקדי קופות חולים וצה"ל, שירותי סיעוד ואמבולנסים פרטיים, עזר מציון ויד שרה. המידע באתר מוצג ב- 4 שפות: עברית, אנגלית, רוסית וערבית.

גם בשנה זו המשכנו במגמה של ביה"ח לשמירה על איכות הסביבה והרצון לשלב טכנולוגיה מתקדמת רוב העלונים מתפרסמים באמצעות מסרונים מותאמים, במיילים ייעודיים, באתר האינטרנט ובמסכים ברחבי ביה"ח. יחד עם זאת הופקו מספר עלוני מידע: עלונים מחלקתיים לפנימיות, למיון ילדים ומעטפת מידע למלר"ד.
עלון גיוס למחקר פרומיס ישראל להמטולוגיה ועלונים נוספים עבור הרדמה וטרום ניתוח, המטואונקולוגיה ילדים, מוקד הלא"ה, כירורגיה פלסטית, מרפאת אדלסון ומרפאת עיניים ילדים. בסך הכל התפרסמו **כ-** **30 עלוני מידע.**

**דיווח הממונה על חופש המידע לפי תקנה 7 לתקנות חופש המידע, התשנ"ט – 1999:**

במהלך שנת 2024 (עד ליום 31.12.2024) נתקבלו במרכז הרפואי **30** בקשות על בסיס חוק חופש המידע. כמו כן, נתקבלו במהלך שנה זו (עד 31.12.24) **11,598** פניות במסגרת תחום "פניות הציבור".

1. **המקומות והמועדים בהם ניתן לעיין בהנחיות מנהליות הכתובות שלפיהן המרכז הרפואי פועל, כאמור בסעיף 6 לחוק חופש המידע:**

המרכז הרפואי פועל כמתחייב מהנחיות ונהלי משרד הבריאות הבאים לידי ביטוי בין היתר בחוזרי מנכ"ל.

נהלים וחוזרים אלה ניתן למצוא באתר הרשמי של משרד הבריאות: <http://www.health.gov.il>

קישור לחוקים עליהם אחראי משרד הבריאות ניתן למצוא בקישור הבא של מאגר החקיקה הלאומי: <http://main.knesset.gov.il/Activity/Legislation/Laws/Pages/LawLaws.aspx?t=lawlaws&st=lawlawsvalidity&cm=19&lv=6079>

1. **תיאור ומטרות של מאגרי המידע של המרכז הרפואי, הרשומים פי חוק הגנת הפרטיות, התשמ"א – 1981:**

|  |
| --- |
|  **רשימת מאגרי המידע**  |
| **שם המאגר** | **מאגר קליני** | **מאגר אדמיניסטרטיבי** | **מאגר כח אדם** |
| **תיאור המאגר ומטרתו** | מאגר קליני + מתן שירותים רפואיים ופארא-רפואיים + גבייה + מחקר | מאגר לצרכים אדמיניסטרטיביים ותפעוליים של ביה"ח  | מאגר כח-אדם |

1. **קרנות ומלגות שבמימון הרשות הציבורית:**

חלוקת מלגות פנים ארגונית לרופאים עפ"י קריטריונים של הצטיינות קלינית.

1. **תמיכות שנתן המרכז הרפואי למוסדות ציבור בשנה החולפת, לרבות פירוט שמותיהם של המוסדות והיקף התמיכה שניתן לכל אחד מהם –** אין**.**
1. לפי סעיף 5 לחוק חופש המידע התשנ"ח 1998 (להלן – חוק חופש המידע) [↑](#footnote-ref-1)